Polícia upozorňuje

Polícia už viackrát avizovala prísnejšie kontroly s cieľom zlepšiť dopravno-bezpečnostnú situáciu a pozitívne ovplyvniť nepriaznivý vývoj usmrtených osôb pri dopravných nehodách.

**Od 11.februára 2022 do 6. marca 2022** polícia vykonáva zvýšený dohľad nad bezpečnosťou a plynulosťou v cestnej premávke a to aj v okrese Bardejov.

Zvýšený dohľad nad bezpečnosťou a plynulosťou v cestnej premávke je vykonávaný najmä v dňoch a časoch, kedy dochádza najčastejšie k dopravným nehodám s následkami na živote a zdraví, najmä v skorších ranných hodinách a za súmraku, v nočných hodinách a cez víkendy. Do týchto opatrení je nasadený maximálny počet policajtov služby dopravnej a poriadkovej polície s využitím všetkých technických prostriedkov na odhaľovanie a dokumentovanie priestupkov proti bezpečnosti a plynulosti cestnej premávky a to aj inštitútu objektívnej zodpovednosti.

Opatrenia sú zamerané predovšetkým na kontrolu dodržiavania ustanovených alebo obmedzených rýchlosti jazdy motorových vozidiel, spôsobu jazdy vodičov, dodržiavania pravidiel cestnej premávky vodičmi motocyklov a ich spolujazdcami, dodržiavania povinností vodičov voči chodcom a cyklistom, dodržiavania povinností chodcov a cyklistov v cestnej premávke.

**Účastníci cestnej premávky nezabúdajte dodržiavať pravidlá cestnej premávky celoročne a takto dopomôcť k zlepšeniu dopravnej situácie.**

**Chodci**, dodržujte nasledujúce **rady**!

**Prednostne používajte predovšetkým chodník.** Po chodníku choďte vpravo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tam, kde chodník nie je alebo kde je neschodný, choďte po ľavej krajnici,** tam kde nie je krajnica alebo je neschodná, choďte **čo najbližšie pri ľavom okraji vozovky.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za zníženej viditeľnosti mimo obce, ak idete po krajnici, musíte mať na sebe viditeľné umiestnené **reflexné prvky alebo reflexný odev.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ak prechádzate cez vozovku, používajte **prednostne priechod pre chodcov, nadchod**

**alebo podchod. Na priechode choďte vpravo.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ak prechádzate cez vozovku **mimo priechodu pre chodcov,** smiete prechádzať len kolmo

na jej os, s ohľadom na vzdialenosť a rýchlosť jazdy prichádzajúcich vozidiel.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pred vstupom na vozovku sa musíte presvedčiť,** čí tak môžete urobiť bez

nebezpečenstva a len čo vstúpite na vozovku, **nesmiete sa tam bezdôvodne zdržiavať.**

\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nesmiete prekonávať zábradlie ani iné zábrany.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ak ste osobou so zdravotným postihnutím a pohybujete sa pomocou ručného**

**alebo motorového vozíka,** smiete používať ktorúkoľvek krajnicu alebo ktorýkoľvek okraj vozovky.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ak ste organizovaný útvar chodcov** (školská mládež, sprievod), idúci najviac v dvojstupe  
po chodníku, musíte ísť vpravo.

**Cyklisti**, dodržujte nasledujúce **rady**!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dbajte na stav bicykla a jeho výbavu**, s dôrazom na brzdy, reflexné prvky, predné biele a zadné červené odrazky a svetlá, zvonček.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Snažte sa vidieť a byť videní** - znižujete tak riziko kolízie. Majte preto na sebe a na bicykli reflexné prvky a za zníženej viditeľnosti buďte vždy osvetlení.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vyhnite sa požívaniu alkoholu a iných omamných látok** pred jazdou aj počas nej. Ohrozujete tak seba aj ostatných účastníkov cestnej premávky.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Buďte predvídaví a ohľaduplní**, nevchádzajte bezhlavo tam, kam nevidíte,  
dávajte pozor na prichádzajúce a predchádzajúce vozidlá.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Na vozovke alebo na cestičke pre cyklistov jazdite vpravo**,

len jednotlivo za sebou, na cestičke pre cyklistov max. dvaja vedľa seba, ak neohrozujete ostatných.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dbajte na zvýšenú opatrnosť** pri predchádzaní pomaly idúceho alebo stojaceho vozidla.

\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Chrániť si hlavu riadne upevnenou cyklistickou prilbou** ste povinní počas jazdy na bicykli mimo obce (do 15 rokov aj v obci).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nejazdite bez držania sa riadidiel bicykla**, nohy majte na pedáloch bicykla, počas jazdy sa nesmiete držať iného vozidla.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Trasu, ktorú si zvolíte, vyberajte podľa svojich skúseností a možností** snažte sa vyhnúť premávkou silne zaťaženým komunikáciám.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ak máte menej ako 10 rokov**, s výnimkou cestičky pre cyklistov smiete  
jazdiť len pod dohľadom osoby staršej ako 15 rokov.

OR PZ v Bardejove